# Jurnalul Oficial C 38A/17 f

| | ISSN 1830-3668 |
| --- | --- |
| Jurnalul Oficial
  al Uniunii Europene | C 38A |
| | |
| Ediţia în limba română | Comunicări şi informări | Anul 5217 februarie 2009 |

ISSN 1830-3668

Jurnalul Oficial

al Uniunii Europene

C 38A

Ediţia în limba română

Comunicări şi informări

Anul 5217 februarie 2009

---

| Informarea nr. | Cuprins | Pagina |
| --- | --- | --- |
| | V   Anunțuri |
| | PROCEDURI ADMINISTRATIVE |
| | Agenția Europeană pentru Medicamente |
| 2009/C 038A/01 | Invitație pentru exprimarea interesului pentru agenți contractuali pentru misiuni temporare (EMEA, Londra) | 1 |

Informarea nr.

Cuprins

Pagina

V   Anunțuri

PROCEDURI ADMINISTRATIVE

Agenția Europeană pentru Medicamente

2009/C 038A/01

Invitație pentru exprimarea interesului pentru agenți contractuali pentru misiuni temporare (EMEA, Londra)

1

| RO | |
| --- | --- |

RO

---

V Anunțuri

PROCEDURI ADMINISTRATIVE

Agenția Europeană pentru Medicamente

| 17.2.2009 | RO | Jurnalul Oficial al Uniunii Europene | CA 38/1 |
| --- | --- | --- | --- |

17.2.2009

RO

Jurnalul Oficial al Uniunii Europene

CA 38/1

---

Invitaţie pentru exprimarea interesului pentru agenţi contractuali pentru misiuni temporare (EMEA, Londra)

(2009/C 38 A/01)

Agenţia răspunde de coordonarea evaluării şi supravegherii produselor medicamentoase de uz uman şi veterinar în Uniunea Europeană [a se vedea Regulamentul (CE) nr. 726/2004 al Parlamentului European şi al Consiliului – JO L 136, 30.4.2004, p. 1]. EMEA a fost înfiinţată în ianuarie 1995. Are numeroase contacte strânse cu Comisia Europeană, cu cele 27 de state membre ale UE, cu ţările SEE-AELS şi cu multe alte organizaţii din sectorul guvernamental şi din cel privat. Agenţia reprezintă un mediu de lucru stimulator, multicultural.

Mai multe informaţii despre EMEA şi activităţile sale se găsesc pe internet, pe site-ul nostru web: http://www.emea.europa.eu

EMEA doreşte să întocmească o listă de candidaţi interesaţi să lucreze în cadrul unor misiuni temporare, în baza unor contracte de agenţi contractuali. Descrierile posturilor se publică într-un document separat, disponibil pe site-ul web al EMEA.

Candidaţii selectaţi vor fi incluşi pe o listă de rezervă şi pot primi misiuni temporare cu durate cuprinse între trei luni şi cinci ani, în baza contractului de agent contractual, în conformitate cu Regimul aplicabil celorlalţi agenţi ai Comunităţilor Europene (JO L 56, 4.3.1968) (1) şi cu prevederile generale ale EMEA de aplicare a procedurilor care stau la baza angajării şi utilizării personalului contractual în cadrul EMEA (2).

O misiune temporară poate să includă înlocuirea agenţilor temporari ai EMEA (de exemplu, aflaţi în concedii de maternitate, concedii de paternitate, concedii pentru îngrijirea familiei, concedii pentru îngrijirea copilului, concedii fără plată sau concedii medicale pe durată îndelungată) sau lucrul în cadrul anumitor proiecte pe termen scurt, în funcţie de fondurile disponibile. Contractul de agent contractual nu poate să fie transformat în niciun caz într-un contract de agent temporar, fără promovarea cu succes a unei proceduri suplimentare de selecţie. Contractele de agent contractual nu pot fi reînnoite decât o singură dată.

Locul desfăşurării activităţii este Canary Wharf, Londra.

Candidaţii trebuie să fie cetăţeni ai unui stat membru al Comunităţilor Europene sau ai Islandei, Norvegiei sau Liechtensteinului, cu condiţia să fie în deplinătatea drepturilor cetăţeneşti.

Candidaţii trebuie să fi îndeplinit toate obligaţiile impuse de prevederile legale privind serviciul militar şi să îndeplinească cerinţele personale pentru sarcinile în cauză.

Textul complet al condiţiilor de angajare şi fişa postului trebuie descărcate de pe site-ul web al EMEA:
  http://www.emea.europa.eu/htms/general/admin/recruit/recruitnew.htm
  Cererile trebuie depuse electronic cu ajutorul formularului disponibil pe site-ul internet EMEA.
  Termenul de depunere a cererilor este 17 martie 2009, până la miezul nopţii.
  Vă rugăm să aveţi în vedere că, datorită numărului mare de cereri de candidatură pe care le primeşte EMEA, în apropierea termenului de depunere a cererilor, sistemul poate întâmpina dificultăţi în prelucrarea unor cantităţi mari de date. Prin urmare, candidaţilor li se recomandă să trimită cererile de candidatură cu mult timp înainte de termen.

Dacă doriţi să primiţi o notificare privind publicarea electronică a posturilor vacante, vă rugăm să vă înregistraţi online la http://www.emea.europa.eu/, la rubrica „Online Mailing Service”.

---

(1)  http://ec.europa.eu/civil_service/docs/toc100_en.pdf

(2)  http://www.emea.europa.eu/pdfs/general/admin/recruit/42125407en.pdf.

---